Diari Oficial de la Generalitat Valenciana


Sumari del DOGV 8680, del 19-11-2019 (2019/10491)

RESOLUCIÓ de 6 de novembre de 2019, de la directora general d'Infància i Adolescència, per la qual es concedeixen les subvencions adreçades a programes de promoció dels drets de la infància i de participació infantil per a l'exercici 2019.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8680

Data del DOGV
:   19-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10209


Data del document
:   06-11-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 6 de novembre de 2019, de la directora general d'Infància i Adolescència, per la qual es concedeixen les subvencions adreçades a programes de promoció dels drets de la infància i de participació infantil per a l'exercici 2019. [2019/10522]  
La vicepresidenta del Consell i consellera d'Igualtat i Polítiques Inclusives és competent per a resoldre aquest expedient i atorgar subvencions, d'acord amb l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015).  
D'acord amb el que disposa la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria (DOGV 7736, 08.03.2016), la resolució de la subvenció està delegada en la directora general d'Infància i Adolescència, de conformitat amb les competències que actualment té atribuïdes la Direcció General Infància i Adolescència, segons el Decret 5/2017, de 20 de gener, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives (DOGV 7967, 27.01.2017).  
  
El règim jurídic aplicable a la concessió de subvencions públiques està regulat en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en la Llei 38/2003, de 17 de novembre, general de subvencions (BOE 276, 18.11.2003), i en el reglament d'aquesta llei aprovat pel Reial decret 887/2006, de 21 de juliol (BOE 176, 25.07.2006).  
  
Aquesta subvenció es concedeix a l'empara del que disposa la Resolució de 27 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen programes de promoció dels drets de la infància i de participació infantil per a l'exercici 2019 (DOGV 8464, 15.01.2019), en relació amb les bases reguladores d'aquestes subvencions aprovades en l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives (DOGV 8092, 26.07.2017), d'ara endavant Ordre 6/2017.  
  
Segons el que es disposa i de conformitat amb el que estableix la base setena de la convocatòria, resolc:  
  
Primer  
D'acord amb la proposta formulada per la comissió avaluadora de data 18 de setembre de 2019, concedir les subvencions per a la realització de programes de promoció dels drets de la infància i de participació infantil a les entitats sol·licitants que figuren en l'annex I i per les quantitats que s'hi especifiquen, que han obtingut una valoració de la sol·licitud superior a 35 punts, d'acord amb el que estableix l'article 8.2 de l'Ordre 6/2017.  
  
Segon  
Autoritzar i disposar a favor de les entitats que figuren en l'annex I i en concepte de subvenció d'aquest programa, les quantitats que s'hi especifiquen, a càrrec del programa pressupostari 55.06.69.726.39.0, capítol IV, línia S5168, dels pressupostos de la Generalitat per a l'exercici 2019.  
  
Tercer  
Denegar les sol·licituds presentades per les entitats sol·licitants que figuren en l'annex II, pels motius indicats en cada cas.  
  
Quarta  
L'import que han de justificar les entitats beneficiàries es correspondrà amb el contingut del programa subvencionat, d'acord amb el que estableix l'article 16 de l'Ordre 6/2017.  
  
Cinqué  
D'acord amb l'apartat 10.2 de la Resolució de 27 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen subvencions adreçades a programes de promoció dels drets de la infància i de participació infantil per a l'exercici 2019, la data de justificació de la subvenció serà abans de 29 de novembre de 2019, per dictar-se en una data que fa materialment impossible la justificació abans del terme previst en aquesta resolució.  
  
Així mateix, les despeses que s'hagen produït amb posterioritat al 30 de setembre de 2019 podran justificar-se fins al 31 de gener de 2020.  
  
La justificació es presentarà en la seu electrònica de la Generalitat Valenciana  
https://www.gva.es/es/inicio/procedimientos'id\_proc=20886  
  
Sisé  
L'entitat subvencionada haurà de complir les obligacions indicades en l'article 13.2.a de l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives i presentar abans del 31 d'octubre en la Direcció General d'Infància i Adolescència la memòria de desenvolupament del programa subvencionat a través de la seu electrònica de la Generalitat Valenciana.  
https://www.gva.es/es/inicio/procedimientos'id\_proc=18149  
  
Seté  
D'acord amb el que disposa l'article 44 de la Llei 22/2017, de 29 de desembre, de pressupostos de la Generalitat per a l'exercici 2019, després de la resolució de concessió i amb caràcter previ a la justificació, s'anticiparà un 65 % de l'import concedit. El 35 % restant es lliurarà després de l'aportació i comprovació de la documentació justificativa de l'efectiva i correcta aplicació de l'import anticipat.  
  
Huité  
La justificació de la despesa es realitzarà de conformitat amb el que disposa l'article 16 de l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives.  
  
Nové  
Serà procedent el reintegrament de les quantitats percebudes o la minoració en els casos previstos i en la forma establida en l'article 19 de l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives.  
  
Deu  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que esgota la via administrativa, es pot interposar potestativament un recurs de reposició davant del mateix òrgan que l'ha dictada, en el termini d'un mes comptador des de l'endemà de la seua notificació, o bé pot interposar-se directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puguen interposar qualsevol altre que consideren pertinent.  
  
  
València, 6 de novembre de 2019.- La vicepresidenta del Consell i consellera d'Igualtat i Polítiques Inclusives, p. d. (R 29.02.2016; DOGV 7736, 08.03.2016), la directora general d'Infància i Adolescència: Rosa Josefa Molero Mañes.